section_heading: 1945. – 1948.: Nejasna budućnost
paragraph_text: Auto i njegov grad izmijenili su svoja imena iz doba Drugog svjetskog rata u "Volkswagen" i "Wolfsburg" respektivno, a proizvodnja se povećavala. Bilo je i dalje nejasno što će postati od Volkswagenove tvornice. Ponuđena je predstavnicima američkih, australskih, britanskih i francuskih motornih industrija. Famozno, svi su odbili. Nakon inspekcije pogona, William Rootes, šef britanske Rootes grupe, rekao je Hirstu da bi projekt mogao propasti za dvije godine, te da je auto "prilično neatraktivan za prosječnog kupca vozila, preružan i prebučan... Ako misliš da ćeš praviti automobile u ovom mjestu, veliki si glupan, mladi čovječe".<ref>Car Wars: Fifty Years of Greed, Treachery, & Skulduggery in the Global marketplace, str. 15, books.google.hr, pristupljeno 21. travnja 2020. Službeni iskaz je bio: "Praviti automobile komercijalno bilo bi u potpunosti neekonomski podvig".<ref>Anders Ditlev Clausager (18. 3. 2000). Obituaries – Ivan Hirst The Guardian(UK). U ironičnoj igri sudbine, Volkswagen će proizvoditi lokalno izgrađenu verziju Rootesa, "Hillman Avenger", u Argentini 1980., dugo nakon što je Rootes otišao u stečaj u rukama tvrtke Chrysler 1978. godine — VW Buba će nadživjeti Hillman Avengera preko 30 godina.